Вест-Һиндостан төшөнсәһенә Антиль һәм Багам утрауҙарын индереү ҡабул ителгән. Кариб диңгеҙе ҙур Антиль утрауҙарына һәм Кесе Антиль утрауҙарына бүленә торған Антиль утрауҙарын ғына йыуа. Ҙур Антиль утрауҙары диңгеҙҙең төньяҡ сиген уратып алған һәм дүрт ҙур утрауҙы үҙ эсенә ала: Куба, Гаити (элек —Эспаньола), Ямайка һәм Пуэрто-Рико, шулай уҡ яҡын-тирәләге ҙур булмаған утрауҙар — Лос-Канарреос архипелагтары (Хувентудтың иң ҙур утрауы) һәм Кубаның көньяҡ яры буйында ятҡан Хардинес де ла Рейна.